Okresná prokuratúra Dolný Kubín 
Radlinského 1713/36, 026 06 Dolný Kubín 1 	

Sp. zn. : Pv 71/14/5503	Dolný Kubín, 6.8.2014
EEČ : 2-38-34-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dolný Kubín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	v XXXXX a všade tam kde sa zdržiaval, aj napriek zákonnej povinnosti vyživovať svoje dieťa, ktorej rozsah bol určený rozsudkom Okresného súdu Dolný Kubín sp. zn. XXXXX maloletého XXXXX, XXXXX sumou 39,13 € mesačne vždy do každého 20. dňa v mesiaci k rukám matky XXXXX, XXXXX, vyživovaciu povinnosť si úmyselne neplnil v súdom stanovenej výške od 01. 05. 2013 doposiaľ, napriek tomu, že v rozhodnom období bol evidovaný na Úrade práce sociálnych vecí a rodiny  Dolný Kubín, Odbore služieb v zamestnanosti ako uchádzač o zamestnanie do dňa 19. 11. 2013, kedy bol vyradený pre nespoluprácu, nepožiadal o dávky a príspevky v hmotnej núdzi, neboli mu vyplácané žiadne dávky sociálnou poisťovňou, čím mu vznikol dlh na výživnom vo výške 497,85 €,

lebo zanikla trestnosť činu

Odôvodnenie:
	Poverený príslušník Obvodného oddelenia PZ Dolný Kubín uznesením  č. ORP-85/OO-DK-2014 zo dňa 28. 03. 2014 vzniesol obvinenie XXXXX, XXXXX. XXXXX,  pre prečin zanedbania povinnej výživy podľa § 207 ods. 1 Tr. zák. na tom skutkovom základe, ako je uvedené vo výrokovej časti citovaného uznesenia.

	Poverený príslušník OO PZ predložil na tunajšiu prokuratúru spisový materiál s návrhom na zastavenie trestného stíhania, pretože obvinený dlhované výživné v plnej výške uhradil, čím splnil podmienky účinnej ľútosti.

	Po oboznámení sa s obsahom vyšetrovacieho spisu som dospel k záveru, že návrh povereného príslušníka PZ je opodstatnený.

	V rámci vyšetrovania bolo zistené, že obvinený XXXXX má vyživovaciu povinnosť voči svojmu maloletému synovi XXXXX, XXXXX, bytom u matky XXXXX, XXXXX a rozsah tejto povinnosti bol určený rozsudkom Okresného súdu Dolný Kubín XXXXX sumou vo výške 39,19 € mesačne vždy do každého 20. dňa vopred.

	Matka maloletého, XXXXX uviedla, že obvinený si vyživovaciu povinnosť neplní od 01. 05. 2013.

	Obvinený XXXXX predložil poverenému príslušníkovi PZ poštové poukážky, z ktorých vyplýva, že matke maloletého, XXXXX zaslal spolu sumu 510,- € ako dlžné výživné.

	Prečinu zanedbania povinnej výživy podľa § 207 ods. 1 Tr. zák. sa dopustí ten, kto najmenej 3 mesiace v období dvoch rokov neplní čo aj z nedbanlivosti zákonnú povinnosť vyživovať iného.

	Podľa § 86 písm. a) Tr. zák. trestnosť prečinu zanedbania povinnej výživy podľa § 207  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Predmetom vyšetrovania bola tiež skutočnosť, či zanedbanie povinnej výživy nemalo trvalo nepriaznivé následky, t. z. následky, ktoré nemožno napraviť alebo odstrániť dodatočným splnením vyživovacej povinnosti.

	Vzhľadom k tomu, že prípravným konaním bolo zistené, že u maloletého XXXXX nedošlo k trvalo nepriaznivým následkom v dôsledku neplnenia si vyživovacej povinnosti obvineného a obvinený si dodatočne splnil vyživovaciu povinnosť, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alojz Matliak
prokurátor